stanford-oval/wikipedia huggingface dataset:
צומת נצרים
היסטוריה > במלחמת חרבות ברזל (2024)

ב-30 באוקטובר 2023 פורסם כי טנקים של צה"ל הגיעו לצומת נצרים.
לאחר כיבושו המחודש של מסדרון נצרים במלחמת חרבות ברזל, ותוך כדי הרחבתו, החלו בצה"ל בסלילת כביש 749 (ציר נצרים) לאורכו של המסדרון ובהקמת מגננים, אנטנות, 2 עמדות בידוק לפלסטינים העוזבים את צפון הרצועה ("נקזים"), וסמוך אליהן בסיסים צבאיים. הנקזים והבסיסים הוקמו בחיבורים בין כביש 749 לצירים האורכיים החשובים ברצועת עזה: דרך סלאח א-דין ודרך א-רשיד.
הנקז בצומת זה הוא המזרחי מבין השניים, ונתפסו בו מחבלים רבים ואמצעי לחימה. הנקז מכונה בתקשורת הזרה ובשפות זרות "מחסום סלאח א-דין", על שם הדרך בה נמצא.
המחסום הוא אחד ממספר בסיסים צה"ליים בתוך מסדרון נצרים שידועים כיום לציבור.
המחסום היה בהקמה במהלך 2024, והוא חלק ממערך בסיסים בהקמה במסדרון שמטרתם שליטה על השטח והגברת היכולת לצאת למבצעים צבאיים ברצועה ביעילות. רוב הבסיסים מכונים "במ"קים" – בסיס מבצעי קטן.
ראו גם

בסיס נצרים
כביש 749
מסדרון נצרים
הלחימה ברצועת עזה במלחמת חרבות ברזל
מלחמת חרבות ברזל
צומת גוש קטיף
הערות שוליים

↑  צומת נצרים, באתר עמוד ענן
↑  חנן גרינווד, "היום שאחרי" כבר כאן: כך צה"ל קובע עובדות בשטח הרצועה, באתר ישראל היום, 21 במרץ 2024
↑  עמוס הראל, 3 חיילים נהרגו בפיצוץ טנק נוסף בנצרים, באתר הארץ, 14 במרץ 2002
↑  ז. הצעות לסדר-היום האירועים בעזה והתקרית בצומת-נצרים, באתר הכנסת, ‏כ' בכסלו ה'תשנ"ה, 23 בנובמבר 1994
↑  ה. הצעות לסדר-היום תקיפת חייל המילואים ברמאללה והתגובות על האירוע, באתר הכנסת, ‏י"ח בטבת ה'תשנ"ה, 21 בדצמבר 1994
↑  קורות החיים של גיל דדון, באתר "יזכור" של משרד הביטחון
↑  קורות החיים של ג'מאל סוילאת, באתר "יזכור" של משרד הביטחון
↑  Amit, ניצן כהן - עמותת הכומתות הירוקות | משמר הגבול, באתר greenberets.co.il
↑  יונתן בן אברהם, השתתף בקרב קשה ב-1996 – וכעת הוכר כנכה צה"ל, ‏ד' בטבת ה'תשפ"ב, 8 בדצמבר 2021
↑  חילופי אש בין צה"ל לפלסטינים בצומת נצרים - וואלה חדשות, באתר וואלה, 19 במאי 2000
↑  טל זגרבה, זרקו עלינו מטענים ובלוני גז. האירוע תפס מימדים מפלצתיים, באתר אתר הגבורה, ‏2 ביולי 2010
↑  רון בן ישי, טעינו באינתיפאדה השנייה, כך נמנע את הבאה, באתר ynet, 10 בספטמבר 2020
↑  טל זגרבה, שוטר פלסטיני עשה עם האצבעות 'חכו חכו'. משהו עמד להתרחש, באתר אתר הגבורה, ‏12 במרץ 2010
↑  8.10.200: צה"ל פוצץ את בנייני "התאומים" בנצרים, באתר ynet, 8 באוקטובר 2000
↑  צה"ל פוצץ את בנייני התאומים בצומת נצרים, באתר גלובס, 10 באוקטובר 2000
↑  כתבה מתוך בטאון חיל ההנדסה על מבצע "אח ורע" - פיצוץ בנייני התאומים בצומת נצרים, באתר פרש
↑  פליקס פריש, נצרים: חיילי צה"ל פוצצו עגלת תופת רתומה לחמור, באתר ynet, 30 בינואר 2001
1 2  עמוס הראל, 3 חיילים נהרגו בפיצוץ טנק נוסף בנצרים, באתר הארץ, 14 במרץ 2002
↑  נהרגו 3 מחבלים בדרכם לביצוע פיגוע בנצרים - וואלה חדשות, באתר וואלה, 16 במרץ 2002
↑  פצצת מרגמה נורתה לעבר מוצב צה"ל בצומת נצרים  אין נפגעים - וואלה חדשות, באתר וואלה, 5 באפריל 2002
↑  צה"ל מפרק את המוצב בצומת נצרים, מסמלי האינתיפאדה, באתר הארץ, 1 באוגוסט 2003
↑  צה"ל הרג חמישה מחבלים שהתקרבו לצומת נצרים, באתר הארץ, 1 ביולי 2004
↑  ערוצים פלסטינים לא רשמיים בדיווח דרמטי:, באתר אבו עלי אקספרס, ‏30 באוקטובר 2023
↑  חנן גרינווד, "היום שאחרי" כבר כאן: כך צה"ל קובע עובדות בשטח הרצועה, באתר ישראל היום, 21 במרץ 2024
| בסיסי ומחסומי צה"ל ברצועת עזה |
| --- | --- | --- |
| לפני ביצוע תוכנית ההתנתקות (עד 2005) | מחנה נוריה • בסיס נצרים • מוצב אלוף • מוצב חרדון • מוצב טרמית • מוצב JVT • מוצב מגן 3 (סמבה) • מוצב אורחן |  |
| ממלחמת חרבות ברזל (2023 והלאה) | בסיס נצרים • בסיס ג'וחור א-דיכ • בסיס בקרבת אל-מוע'ראקה • מחסום נצרים • מחסום צומת נצרים |  |
תרשים של הצומת במהלך פרשת מוחמד א-דורה
רבגף חום

| רבגף חום |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: רב-רגליים
סדרה:: Polydesmida
תת־סדרה:: Paradoxosomatidea
משפחה:: רבגפיים
סוג:: Tetrarthrosoma
מין:: רבגף חום
שם מדעי
 Tetrarthrosoma syriacum ‏סאוסור & Humbert, 1869
שמות נוספים
 Strongylosoma syriacum

רבגף חום (שם מדעי: Tetrarthrosoma syriacum) הוא מין של רב-רגל הנפוץ במספרים גדולים עם בא גשמי הסתיו. ניזון מרקבובית וחומרים אורגניים. פולש פעמים רבות לבתי קרקע אך נעלם בזמן החורף כאשר הטמפרטורות יורדות. נפוץ בטורקיה, קפריסין, לבנון, ישראל, סוריה, ירדן ואיראן.
קני ויליאמס (מתאבק)

| --- | --- |
אין תמונה חופשית
 לידה:  13 ביוני 1993 (בן 31) גלאזגו, סקוטלנד 
 שם במה:  קנת' קני ויליאמס
 משקל:  82 ק"ג
 גובה:  1.75 מטר
 לאום:  סקוטי
 קריירה מקצוענית:  28 בספטמבר 2012 – הווה (12 שנים)
 מאמנים:  קיד פייט TJ רייג'
 
אלן נידרי (באנגלית: Alan Niddrie), הידוע יותר בשם הבמה שלו, קני ויליאמס הוא מתאבק סקוטי. הוא מוכר בעיקר בשל תקופתו בארגון ההיאבקות WWE כחלק ממחלקת בריטניה של התוכנית NXT, ה-NXT UK. בנוסף לכך, הוא מופיע במספר ארגונים עצמאיים ברחבי בריטניה ובשאר אירופה כמו PROGRESS, Premier British Wrestling ו-British Championship Wrestling, אך ויליאמס זכה להכרה בעיקר בארגון ההיאבקות Insane Championship Wrestling, שבו זכה שלוש פעמים באליפות Zero-G של הארגון.
קריירת היאבקות מקצועית > British Championship Wrestling‏ (2013–היום)

את הופעת הבכורה שלו בארגון ערך ב-25 במאי 2013 כשהתחרה בקרב זוגות על אליפות הזוגות, שבו ויליאמס והשותף שלו לקרב, כריס רמפייג' הפסידו. שנתיים לאחר מכן, ויליאמס התחרה בקרב מרובע על האליפות במשקל פתוח של הארגון. בקרב זה ויליאמס ניצח וזכה באליפות לאחר שגבר על דייבי בלייד, ליאם תומפסון ונועם דר.
קריירת היאבקות מקצועית > Premier British Wrestling‏ (2013–היום)

ב-25 בינואר 2013 ויליאמס התחרה בקרב יחידים שבו הפסיד לאנדי ויילד. ב-14 בנובמבר 2015 ויליאמס והשותף שלו, גראדו, זכו באליפות הזוגות.
קריירת היאבקות מקצועית > WWE‏ (2018–היום)

ויליאמס ערך את הופעת הבכורה שלו בזירה ב-15 במאי בארגון ה-WWE במסגרת התוכנית 205 לייב. הקרב שבו התחרה היה קרב מרובע שכלל את TJ פרקינס, קאליסטו וטיילר בייט. בקרב זה בייט יצא עם ידו על העליונה.
יום לאחר מכן, התבשרה הידיעה שויליאמס ייקח חלק בטורניר אליפות בריטניה. ב-15 ביוני ויליאמס הודח כבר בסיבוב הראשון על ידי דייב מסטיף.
ב-7 בנובמבר, ויליאמס ערך את הופעת הבכורה שלו בתוכנית NXT UK בהפסד לג'ורדן דבלין. שבוע לאחר מכן, הוא חבר לשורות אמיר ג'ורדן בהפסדם לג'וסף קונרס וסקסון האקסלי. ב-28 בנובמבר וב-12 בדצמבר, ויליאמס ואמיר ג'ורדן הפסידו לג'יימס דרייק וזאק גיבסון. ב-2 בינואר 2019, ויליאמס ואמיר ג'ורדן הפסידו לפביאן אייכנר ומרסל ברטל. שבוע לאחר מכן, ויליאמס וג'ורדן ניצחו בקרב זוגות את דן מולוני וג'יימי אחמד. ב-13 במרץ, ויליאמס וג'ורדן רשמו ניצחון נוסף, הפעם על סקסון האקסלי וטייסון טי בון. ב-3 באפריל, ויליאמס וג'ורדן ניצחו את פביאן אייכנר ומרסל ברטל. ב-17 באפריל, ויליאמס וג'ורדן ניצחו את אלופי הזוגות של NXT UK, ג'יימס דרייק וזאק גיבסון, כתוצאה מספירת חוץ, בקרב שאינו היה על התואר. ב-8 במאי, נועם דר הצטוות לשורות ויליאמס וביחד הם כשלו בניסיונם לזכות באליפות הזוגות של NXT UK לאחר שהפסידו לג'יימס דרייק וזאק גיבסון. ב-19 ביוני, ויליאמס הפסיד בקרב יחידים לקסיוס אונו. ב-24 ביולי, ויליאמס נוצח על ידי נועם דר. ב-14 באוגוסט, ויליאמס נוצח על ידי טראוויס בנקס. ב-28 באוגוסט, ויליאמס נוצח על ידי ג'ורדן דבלין. ב-18 בספטמבר, ויליאמס הפסיד פעם נוספת, הפעם לג'וסף קונרס. ב-10 באוקטובר, ויליאמס נוצח על ידי דייב מסטיף. ב-19 במרץ 2020, ויליאמס הפסיד לקסיוס אונו. ב-22 באוקטובר, ויליאמס הפסיד לטרנט סבן בתוצאה 2–1 והודח מאליפות גביע המורשת של NXT UK כבר בסיבוב הראשון. ב-4 במרץ 2021, ויליאמס ואמיר ג'ורדן גברו על אשטון סמית' ואוליבר קרטר, כשכעבור שבוע הם ניצחו פעם נוספת, הפעם את פלאש מורגן ובסטר ומארק אנדרוז. ב-1 באפריל, ניתנה לוויליאמס וג'ורדן ההזדמנות להתמודד על אליפות הזוגות של NXT UK מול אלופי הזוגות, פריטי דדלי (לואיס האולי וסם סטוקר); לעומת זאת, הם לא הצליחו לזכות בחגורות האליפות זאת לאחר שוויליאמס תקף את שותפו, כשהכה אותו בגבו בעזרת אחת מחגורות האליפות, צעד שביסס באופן ברור את דמותו של ויליאמס כרעה. ב-15 באפריל, ויליאמס התמודד מול שותפו לשעבר, אמיר ג'ורדן, בקרב שבו ויליאמס ניצח. ב-8 ביולי, ויליאמס ניצח את ניית'ן פרייזר. ב-18 בנובמבר, ויליאמס גבר על סקסון האקסלי. לעומת זאת, הוא הפסיד לאחרון ב-2 בדצמבר. ב-17 בפברואר 2022, ויליאמס הפסיד לסם גראדוול; לאחר הקרב, ויליאמס שזעם על ההפסד, גזר את שיער ראשו של המנצח.
אליפויות והישגים

הישגים בארגון ההיאבקות British Championship Wrestling – BCW
אליפות במשקל פתוח של BCW (פעם אחת)
הישגים בארגון ההיאבקות Insane Championship Wrestling – ICW
אליפות Zero-G של ICW (שלוש פעמים)
הישגים בארגון ההיאבקות Premier British Wrestling – PBW
אליפות הזוגות של PBW (פעם אחת)  - עם גראדו
הערות שוליים

↑  חשיפת החצי הראשון של המתאבקים שייקחו חלק בטורניר
רון אטיאס

רון אטיאס (נולד ב-19 באפריל 1995 בבאר יעקב) הוא לוחם טאקוונדו ישראלי, סגן אלוף אירופה (2016) בקטגוריית המשקל של עד 58 ק"ג.
ביוגרפיה

אטיאס החל להתאמן בקראטה, ובגיל 9 עבר להתאמן בטאקוונדו. כבר כשהיה בן 12 החל להשתתף בתחרויות בינלאומיות. באליפות אירופה לקאדטים שנערכה ב-2007 בבודפשט, הראשונה בה השתתף, הודח בשלב רבע הגמר. באליפות אירופה לקאדטים שנערכה ב-2009 בזאגרב זכה אטיאס במדליית הזהב בקטגוריית המשקל של עד 49 ק"ג, והוכתר כאלוף אירופה. ב-2010 השתתף לראשונה באליפות העולם לנוער בטיחואנה, והודח בקרב הראשון בשנת 2011, ימים ספורים לפני אליפות העולם שנערכה בקיונגג'ו, נפטר אביו. הוא החליט להשתתף בכל זאת באליפות, כדי להגשים את חלומו של אביו. בתחרות עצמה, בה השתתף כשהוא בן 16 בלבד, הודח בקרב השני. בהמשך השנה זכה במדליית כסף באליפות אירופה לנוער שנערכה בפאפוס, בקטגוריית המשקל של עד 55 ק"ג.
בשנת 2012 השתתף אטיאס לראשונה באליפות אירופה לבוגרים, שנערכה במנצ'סטר, והודח בשמינית הגמר. באליפות אירופה שנערכה באינסברוק ב-2014 הודח בסיבוב הראשון, ובאליפות אירופה שנערכה בבוקרשט ב-2015, אז התחרה בקטגוריית המשקל של עד 63 ק"ג, הודח בשמינית הגמר.
בשנת 2016 זכה במדליית הזהב בטורניר הקדם-אולימפי שנערך באיסטנבול, והבטיח את השתתפותו באולימפיאדת ריו דה ז'ניירו (2016). בכך, היה לגבר הראשון שמייצג את ישראל במשחקים בענף זה, לאחר שקדמו לו מאיה ערוסי ובת אל גטרר. בהמשך השנה רשם את הישג השיא שלו, כשזכה במדליית הכסף באליפות אירופה שנערכה במונטרה שבשווייץ.
באולימפיאדת ריו דה ז'ניירו (2016) הפסיד בסיבוב הראשון לונילטון טורס טיישיירה מברזיל, והודח מתחרות מאחר שטיישיירה לא העפיל לגמר.
רודסטר

מקלארן 650S
רוּדְּסְטֶר או סְפַּיידֶּר היא מכונית דו-מושבית פתוחה עם דגש על מראה או אופי ספורטיבי. במקור המונח היה התיאור האמריקאי למכונית ללא הגנה ממזג האוויר, עם השנים הוא התפשט בעולם והתרחב לכל רכב קבריולה דו מושבי. רודסטר הוא גם סגנון של מכוניות מרוץ באליפויות שבארצות הברית, כולל אינדיאנפוליס 500 בשנות ה-50 וה-60 של המאה ה-20.
היסטוריה

במאה התשע עשרה המילה "רודסטר" התייחסה לסוס המתאים לרכיבה. עד סוף המאה התרחבה ההגדרה גם לאופניים ותלת אופנים. מקור המונח "רודסטר" ביחס לכלי רכב הוא בארצות הברית. לפני מלחמת העולם השנייה, המונח המקביל באנגלית בריטית היה טוּרְר דּוּ־מוֹשָׁבִי (אנ'). בשנות ה-70 של המאה ה-20, המונח "רודסטר" הוחל על מכוניות קבריולה דו-מושביות בעלות מראה או אופי ספורטיבי. בשנת 1916 איגוד מהנדסי הרכב האמריקאי (אנ') הגדיר את הרודסטר כ"מכונית פתוחה עם שניים או שלושה מושבים" אך הוסיף כי ייתכן שיהיו לה מושבים נוספים מסוג רַאמְבֶּל (אנ'). מושב הנהג ומושב הנוסע לרוב הוצבו יותר מאחור מאשר במכוניות טורינג.
למכוניות הרודסטר המוקדמות היה רק גוף בסיסי ללא דלתות, שמשות, או הגנות אחרות מפני מזג האוויר. החל משנות ה-20 של המאה ה-20 הן החלו להידמות למכוניות הטורינג עם דלתות, שמשות, גגות מתקפלים ווילונות צדדיים. החל מתקופה זו מושבי ראמבל במכוניות רודסטר קופלו לתוך גוף הרכב כשלא היו בשימוש.
גופי רודסטר הוצעו על מכוניות מכל הגדלים והמחירים, החל ממכוניות בייצור סדרתי כמו פורד T ואוסטין 7, מכוניות ספורט כמו Eniak Antique ועד למכוניות יקרות במיוחד כמו הקדילאק V-16, הדויסנברג מודל J ואפילו הבוגאטי רויאל.
הערות שוליים

↑  מולי גומא, ‏"כוח סוס" ו"זווית גלגול" הם סינית בשבילכם? הנה מדריך מושגים, באתר ‏מאקו‏, 20 בינואר 2012
↑  רודסטר, באתר ynet
| אמצעי תחבורה |
| --- | --- | --- |
| חלליים | מעבורת חלל • חללית • רכב הנחיתה הירחי • רכב הנדידה הירחי • תרמיל ריחוף |  |
| אוויריים | אוויריים |  |
| ממונעים | מטוס (מטוס סילון · מטוס קרב · מטוס מנהלים · מטוס מטען · מטוס קל · מטוס דו-כנפי) •  מסוק • ספינת אוויר • צפלין • תרמיל ריחוף |  |
| לא ממונעים | כדור פורח • דאון  • מצנח רחיפה • גלשן אוויר |  |
| ימיים | ימיים |  |
| ממונעים | אונייה (מכלית · מכלית נפט · אוניית צובר · אוניית נוסעים · משחתת · נושאת מטוסים) • סירת מנוע • אופנוע ים • יאכטה  • צוללת (צוללת גרעינית) • מעבורת (נחתת) • רחפת • ואפורטו |  |
| לא ממונעים | מפרשית (דאו) • גלשן רוח • סירה (סירת הצלה · קיאק · קאנו · גונדולה) • רפסודה • חסקה • אַרְבָּה • בוצית • ג'ונקה • אוניית מפרשים • אוניית קיטור |  |
| יבשתיים | יבשתיים |  |
| מכוניות | מכונית מיקרו •  מכונית מיני •  סופרמיני •  משפחתית •  משפחתית גדולה •  מונית • ניידת משטרה • גראן טוריסמו • מכונית משוריינת  • מיניוואן • אמבולנס • קרון מתים • קלנועית • מכונית ספורט • רודסטר • קבריולה • מכונית-על • מעונוע |  |
| רכבות | רכבת מהירה • רכבת פרוורית • רכבת בין-עירונית • רכבת נוסעים דו-קומתית • רכבת קלה • רכבת תחתית • מונורייל • פוניקולר • רכבל • חשמלית • גונדולה • קטר • קרון |  |
| אוטובוסים | אוטובוס מפרקי • אוטובוס קומתיים • אוטובוס נמוך-רצפה • מיניבוס • אוטובוס תלמידים • טרוליבוס • מערכת אוטובוסים מהירה |  |
| דו-גלגלי ממונע | אופנוע • קורקינט ממונע • קטנוע  • רכינוע |  |
| רכבי שטח | טרקטור • ג'יפ • SUV • טרקטורון • באגי • תומקאר • גארדיום • אוונגרד • רכבי שלג (אופנוע שלג · חתול שלג · מפלסת שלג) • רכב קרבי משוריין (טנק · נגמ"ש · שריונית · זחל"ם) • ציוד מכני הנדסי (דחפור · מחפר · יעה אופני · מיני-מעמיס · מחפרון · מפלסת) |  |
| משאיות | טנדר (מטענית) • מסחרית (ואן) • טיולית • כבאית • משאית עפר • משאית סמי-טריילר • פול-טריילר • רכבת כבישים |  |
| מונעים בכוח אדם | אופניים (אופני טנדם · חד-אופן · אופנוח · תלת-אופן) • קורקינט • גלגיליות • סקייטבורד  • אפריון • ריקשה • מגלשיים • עגלת תינוק |  |
| מונעים בכוח בהמה | כרכרה • מרכבה • מזחלת •  קוודריגה •  דיליז'נס • עגלה • קרון |  |
ראש ממשלת איי פארו

| --- | --- |


 איוש נוכחי:  אקסל וילהלמסון יוהנסן (22 בדצמבר 2022) 
 תחום שיפוט:  איי פארו איי פארו
 משך כהונה קצוב:  4 שנה 
 ייסוד המשרה:  1000 
 www.lms.fo
 
ראש ממשלת איי פארו (בפארואזית: Løgmaður, ברבים: Løgmenn) הוא ראש הממשלה של איי פארו. המונח הפארואזי Løgmaður פירושו המילולי הוא "איש חוק" והתייחס במקור לתפקיד המשפטי של דובר החוק. תואר עתיק זה הוחזר לשימוש לציון ראש הממשלה לאחר שהאיים קיבלו שלטון ביתי בשנת 1948. בעשורים האחרונים, ממשלת איי פארו החלה להשתמש בתרגום "ראש ממשלה" כמונח הרשמי באנגלית ל-Løgmaður, מה שמשקף את העצמאות הגוברת של האיים. תרגום זה חל רק על ראשי הממשלה המודרניים של ממשלת איי פארו ולא על המשרה שלפני 1816.
איי פארו הם אומה בעלת שלטון עצמי נרחב ואחריות רחבה בתוך ממלכת דנמרק. המערכת הפוליטית של איי פארו היא גרסה של דמוקרטיה פרלמנטרית בסגנון הסקנדינבי. האספה המחוקקת, הלגטינג, נחשבת לאחת הפרלמנטים העתיקים בעולם. הממשלה המבצעת, Føroya Landsstýri, בראשות ראש הממשלה, המכונה בפארואזית Løgmaður.
מאז 1948, שלושה-עשר ראשי ממשלה שונים כיהנו באיי פארו, מהם שנים-עשר גברים ואישה אחת.
שמות ראשי ממשלת איי פארו לפי שנים

רבים מהשמות הקודמים בתפקיד זה אינם ידועים.
שמות ראשי ממשלת איי פארו לפי שנים > שמות ראשי ממשלת (איש חוק) איי פארו 1000-1816

| שם | נולד-נפטר | תקופת כהונה |
| --- | --- | --- |
| גילי | נולד במאה ה-10 | בערך 1000 |
| שיורדור | נולד במאה ה-13 | בערך 1300 |
| סימון | נולד במאה ה-14 | בערך 1350 |
| דגפינור הלבדנרסון | נולד במאה ה-14 | בערך 1400 |
| הרלדור קאלבסון | נולד במאה ה-15 | בערך 1412 |
| רואלד | נולד במאה ה-15 | בערך 1450 |
יורונדור סקוגדריבסון: 1479–1524
טורמודור סיגורדסון: 1524–1531
| אנדראס גוטורמסון | בערך 1490–1543 | 1531–1544 |
| גוטורמור אנדרסון | נפטר ב-1572 | 1544–1572 |
| יוגבן היינסון | 1541–1602 | 1572–1583 |
| איזאק גוטורמסון | נפטר ב-1587 | 1583–1588 |
| פטר יקובסון | נולד במאה ה-16 | 1588–1601 |
| תומאס סימונרסון | נפטר ב-1608 | 1601–1608 |
| זכריאס טורמודסון | נפטר ב-1628 | 1608–1628 |
| יוגבן ג'וסטינסון | נפטר ב-1654 | 1629–1654 |
| יוגבן פולסן (כהונה ראשונה) | נולד במאה ה-17 | 1654–1655 |
| בלצר יקובסן | נולד במאה ה-17 | 1655–1661 |
| יוגבן פולסן (כהונה שנייה) | נולד במאה ה-17 | 1662–1677 |
| יקוב יוגנסון | נולד במאה ה-17 | 1677–1679 |
| יוהאן הנדריק ויהה | נולד במאה ה-17 | 1679–1706 |
| סאמאל פטרסון לאמהוגה | נפטר ב-1752 | 1706–1752 |
| האנס יקובסן דבס | 1723–1769 | 1752–1769 |
| ת'ורקילד פיילדסטד | 1741–1796 | 1769–1772 |
| יעקב הוודינג | נולד במאה ה-18 | 1772–1786 |
| יוהאן מיכאל לונד | 1753–1824 | 1786–1808 |
| יורגן פרנץ המרשהיים | 1767–1820 | 1808–1816 |
שמות ראשי ממשלת איי פארו לפי שנים > כראשי ממשלה לאחר קבלת העצמאות (1948-הווה)

| דְיוֹקָן | שֵׁם | כהונה> נכנס לתפקידו | כהונה> סיים את תפקידו | כהונה> משך כהונה | כהונה> מפלגה | בחירות |
| --- | --- | --- | --- | --- | --- | --- |
|  | אנדראס סמואלסן (1873–1954) | 12 במאי 1948 | 15 בדצמבר 1950 | 2 שנים, 217 ימים | מפלגת האיחוד | 1946 |
|  | קריסטיאן יורוס (1895–1984) | 15 בדצמבר 1950 | 8 בינואר 1959 | 8 שנים, 24 ימים | מפלגת האיחוד | 1950 1954 |
|  | פטר מור דאם (1898–1968) | 8 בינואר 1959 | 4 בינואר 1963 | 3 שנים, 361 ימים | המפלגה הסוציאל-דמוקרטית | 1958 |
|  | האקור יורוס (1908–1987) | 4 בינואר 1963 | 12 בינואר 1967 | 4 שנים, 8 ימים | מפלגת העם | 1962 |
|  | פטר מור דאם (1898–1968) | 12 בינואר 1967 | 19 בנובמבר 1968 | 1 שנה, 312 ימים | המפלגה הסוציאל-דמוקרטית | 1966 |
|  | קריסטיאן יורוס (1895–1984) | 19 בנובמבר 1968 | 12 בדצמבר 1970 | 2 שנים, 23 ימים | מפלגת האיחוד | 1966 |
|  | אטלי דאם (1932–2005) | 12 בדצמבר 1970 | 5 בינואר 1981 | 10 שנים, 24 ימים | המפלגה הסוציאל-דמוקרטית | 1970 1974 1978 |
|  | פאולי אלפסן (1936–2012) | 5 בינואר 1981 | 10 בינואר 1985 | 4 שנים, 5 ימים | מפלגת האיחוד | 1980 |
|  | אטלי דאם (1932–2005) | 10 בינואר 1985 | 18 בינואר 1989 | 4 שנים, 8 ימים | המפלגה הסוציאל-דמוקרטית | 1984 |
|  | יוגבן סונדשטיין (1933–2024) | 18 בינואר 1989 | 15 בינואר 1991 | 1 שנה, 362 ימים | מפלגת העם | 1988 |
|  | אטלי דאם (1932–2005) | 15 בינואר 1991 | 18 בינואר 1993 | 2 שנים, 3 ימים | המפלגה הסוציאל-דמוקרטית | 1990 |
|  | מריטה פטרסן (1940–2001) | 18 בינואר 1993 | 15 בספטמבר 1994 | 1 שנה, 240 ימים | המפלגה הסוציאל-דמוקרטית | 1990 |
|  | אדמונד יואנסן (1944– ) | 15 בספטמבר 1994 | 15 במאי 1998 | 3 שנים, 242 ימים | מפלגת האיחוד | 1994 |
|  | אנפין קלסברג (1947–2024) | 15 במאי 1998 | 3 בפברואר 2004 | 5 שנים, 264 ימים | מפלגת העם | 1998 2002 |
|  | יואנס איידסגורד (1951– ) | 3 בפברואר 2004 | 26 בספטמבר 2008 | 4 שנים, 236 ימים | המפלגה הסוציאל-דמוקרטית | 2004 |
|  | קאג' לאו יוהנסן (1964– ) | 26 בספטמבר 2008 | 15 בספטמבר 2015 | 6 שנים, 354 ימים | מפלגת האיחוד | 2008 2011 |
|  | אקסל וילהלמסון יוהנסן (1972– ) | 15 בספטמבר 2015 | 16 בספטמבר 2019 | 4 שנים, 1 יום | המפלגה הסוציאל-דמוקרטית | 2015 |
|  | ברדור א שטייג נילסן (1972– ) | 16 בספטמבר 2019 | 22 בדצמבר 2022 | 4 שנים, 303 ימים | מפלגת האיחוד | 2019 |
|  | אקסל וילהלמסון יוהנסן (1972– ) | 22 בדצמבר 2022 | מכהן |  | המפלגה הסוציאל-דמוקרטית | 2022 |
הערות שוליים

↑  "The Prime Minister's Office". The Government of the Faroe Islands. נבדק ב-19 בינואר 2024. {{cite web}}:  (עזרה)
↑  Former Prime Ministers of the Faroe Islands, www.government.fo (באנגלית)
רולנד דשיין

| --- | --- |
 יוצרים:  סטיבן קינג 
 גילום הדמות:  אידריס אלבה (המגדל האפל, 2017)
 מידע
 מקצוע:  אקדוחן, חוקר ארצות, לוחם צדק
 דמויות קשורות
 משפחה:  ג'ייק צ'מברס (ילד אומנה) 
 אויבים:  רנדל פלאג, מלך הארגמן 
 
רולנד דשיין איש גלעד הוא גיבור סדרת הספרים "המגדל האפל" מאת סטיבן קינג. הסדרה משויכת לסוגת המדע הבדיוני/פנטזיה/אימה. הדמות גולמה על ידי אידריס אלבה בסרט המבוסס על סדרת הספרים משנת 2017.
לא הרבה ידוע על עברו של רונלד דשיין. בן טובים שעבר מילדותו הכשרה לתפקיד האקדוחן, והוא האקדוחן האחרון. משמש מעין שופט נודד שתפקידו לעשות צדק עם החלשים וחסרי המגן. רולנד דשיין יוצא למרדף אחרי "האיש בשחור". במהלך העלילה מתברר כי יעדו הסופי של אינו האיש בשחור אלא המגדל האפל.
רקע

המגדל האפל הוא מבנה בעל כוח אינסופי השולט במספר כמעט אינסופי של יקומים מקבילים, או הרב-יקום, ומהווה את אבן היסוד והחוט המקשר בין כולם. האמונה הרווחת היא שאם המגדל האפל ייהרס, יקרוס הרב-יקום כולו וישתרר תוהו ובוהו.
על רקע זה מתנהל המאבק בין כוחות הטוב (הלבנים), המיוצגים על ידי תאגיד טט בראשות רולנד דשיין, לבין כוחות הרע (האדומים), המיוצגים על ידי תאגיד סומברה בבעלות מלך הארגמן. מלך הארגמן מבקש להשמיד את היקום שלנו או לשלוט בו על ידי תפיסת חזקה על המגרש הריק ורמיסת הוורד, ואילו משימתו של רולנד דשיין היא לרכוש את המגרש הריק ולמנוע את רמיסת הוורד. זהו רק השלב הראשון במאבק על השליטה ברב-יקום כולו.
הערות שוליים

↑  "המגדל האפל", במסד הנתונים הקולנועיים IMDb (באנגלית)
קני הריסון

קרי לורנזו "קני" הריסון (באנגלית: Kerry Lorenzo "Kenny" Harrison; נולד ב-13 בפברואר 1965) הוא אתלט אמריקאי בעבר. הוא אלוף אולימפי (אטלנטה 1996) ואלוף עולם (טוקיו 1991) בקפיצה משולשת.
הריסון מדורג במקום הרביעי בכל הזמנים בקפיצה משולשת (18.09 מטר).
ביוגרפיה

הריסון נולד בשם קרי הריסון במילווקי, ויסקונסין. הוא בוגר תואר ראשון מאוניברסיטת מדינת קנזס וזכה 3 פעמים באליפות המכללות של ארצות הברית (NCAA) בקפיצה משולשת.
בתחרות שנערכה באולם ביוקוהמה, יפן במרץ 1990 קבע הריסון בקפיצה משולשת שיא אישי חדש של 17.46 מטר. אותה שנה, הוא זכה לראשונה בקריירה שלו, באליפות ארצות הברית באתלטיקה שנערכה בנורווק, קליפורניה בתוצאה של 17.15 מטר. בסוף יולי אותה שנה, הוא זכה במדליית זהב במשחקי הרצון הטוב שנערכו בסיאטל, וושינגטון בתוצאה של 17.71 מטר ודורג ראשון בעולם.
ביוגרפיה > אלוף עולם

באליפות ארצות הברית באתלטיקה שנערכה בניו יורק בשנת 1991 זכה הריסון במדליית זהב בפעם השנייה ברציפות בקפיצה משולשת בתוצאה של 17.28 מטר. באליפות העולם באתלטיקה שנערכה בטוקיו, יפן אותה שנה הוא זכה במדליית זהב בתוצאה של 17.78 מטר, לפני לאוניד וולושין מברית המועצות (17.75 מטר) ובן ארצו מייק קונלי (17.62 מטר) ודורג ראשון בעולם. שנה לאחר מכן, הוא החמיץ את הסיכוי להשתתף באולימפיאדת ברצלונה (1992) בעקבות פציעה.
באליפות ארצות הברית באתלטיקה שנערכה ביוג'ין, אורגון בשנת 1993 זכה הריסון במדליית כסף בקפיצה משולשת בתוצאה של 17.27 מטר. באליפות העולם באתלטיקה שנערכה בשטוטגרט, גרמניה אותה שנה הוא סיים במקום 10 בקפיצה בתוצאה של 17.06 מטר ולא הצליח להגן על תוארו.
באליפות ארצות הברית באתלטיקה שנערכה בנוקסוויל, טנסי בשנת 1994 זכה הריסון במדליית כסף בקפיצה משולשת בתוצאה של 17.43 מטר ודורג שני בעולם.
ביוגרפיה > אלוף אולימפי

באולימפיאדת אטלנטה (1996) זכה הריסון במדליית זהב בקפיצה משולשת בשיא אולימפי ואמריקאי חדש של 18.09 מטר, לפני שיאן העולם ג'ונתן אדוארדס מבריטניה (17.88 מטר) ויולבי קסדה מקובה (17.44 מטר). בכך היה לקופץ השני בהיסטוריה שקפץ מעבר ל-18 מטרים. כבר בקפיצתו הראשונה הוא קבע שיא אולימפי חדש של 17.99 מטר.
באליפות ארצות הברית באתלטיקה שנערכה באינדיאנפוליס, אינדיאנה בשנת 1997 זכה הריסון בפעם השלישית במדליית זהב בקפיצה משולשת בתוצאה של 16.97 מטר. באליפות העולם באתלטיקה שנערכה באתונה, יוון אותה שנה הוא סיים במקום 9 בקפיצה משולשת בתוצאה של 17.05 מטר.
שיאים אישיים > אצטדיון

קפיצה לגובה:  2.01 מטר (1983)
קפיצה לרוחק: 8.23 מטר (1988)
קפיצה משולשת: 18.09 מטר (1996)
שיאים אישיים > אולם

קפיצה משולשת: 17.46 מטר (1990)
רודפי הבצע

| --- | --- |

 בימוי:  הנרי ורנוי 
 הופק בידי:  Alain Belmondo 
 תסריט:  הנרי ורנוי, מישל אודיאר, פייר סיניאק 
 עריכה:  Pierre Gillette 
 שחקנים ראשיים:  ז'אן-פול בלמונדו מישל קונסטנטין
 מוזיקה:  ז'ורז' דלרו
 צילום:  Edmond Séchan 
 מדינה:  צרפת, תוניסיה 
 חברת הפקה:  StudioCanal 
 הקרנת בכורה:  28 במרץ 1984
 משך הקרנה:  95 דקות
 שפת הסרט:  צרפתית
 סוגה:  סרט הרפתקאות, סרט מלחמה, סרט קומדיה 
 דף הסרט ב־IMDb
 
רודפי הבצע (צרפתית: Les Morfalous) הוא סרט פעולה-הרפתקאות צרפתי מ-1984, אשר בוים על ידי אנרי ורניי ומככב בו ז'אן-פול בלמונדו.